Ivana Trump

Ivana Marie Trump (20 Februari 1949 – 14 Julai 2022) ialah seorang ahli perniagaan, model, penulis, pereka bentuk di Amerika Syarikat dan seorang bekas ahli sukan ski dan pelakon yang berdasar dari Czechoslovakia (sekarang Republik Czech).

Beliau merupakan seorang ibu kepada Donald Trump Jr., Ivanka Trump dan Eric Trump dengan suami kedua beliau, iaitu bakal Presiden AS ke-45 Donald Trump ; seorang nenek kepada 10 orang cucu, ibu mentua kepada Jared Kushner dan Lara Lea Yunaska dan besan kepada ibu bapa mereka.

Kelahiran
Ivana Marie Zelníčková lahir di Gottwaldov (sekarang dikenali sebagai Zlín, Daerah Zlín), Moravia (Wilayah Zlín), Czechoslovakia (Republik Czech) kepada Miloš Zelníček (1927–1990) dan Marie Zelnickova (1926–1990) pada 20 Februari 1949.

Kerjaya

Perniagaan
Beliau bertugas sebagai Naib Presiden Reka Bentuk Dalaman untuk The Trump Organization semasa perkahwinan kedua beliau dengan Donald Trump (pemilik dan presiden kepada syarikat tersebut).

Beliau berkerja di The Trump Organization ini dari tahun 1977 sehingga tahun 1990 sahaja kerana kemunculan Marla Maples.

Pada 11 Mei 1990, beliau telah mengasaskan sebuah syarikat swasta bernama Ivana, Inc. di Bandar Raya New York.

Bibliografi

Filemografi
Beliau telah banyak bermuncul dalam pelbagai karya media termasuk :
siri televisyen "Pan Tau" musim 01 episod 03 "Pan Tau na horách" pada tahun 1970 
film "The First Wives Club" pada tahun 1996 
film "Ivana Trump's For Love Alone" pada tahun 1996

Kematian
Beliau ditemui mati dibawah tangga rumah beliau yang berada di East 64th Street, Upper East Side Manhattan, Bandar Raya New York, New York, Amerika Syarikat dan dilaporkan kepada Jabatan Polis Bandar Raya New York pada jam pukul 12.40 tengah hari 14 Julai 2022.

Ketua pemeriksa perubatan New York telah menyatakan bahawa Cik Ivana telah meninggal dunia kerana akibat "kecederaan kesan objek tumpul", menurut Jurucakap Jabatan Polis New York, Ivana Trump mati kerana terjatuh dari tangga rumahnya dan "nampaknya tidak ada sebarang jenayah berlaku".

Pada 20 Julai 2022, Upacara pengebumian beliau telah diadakan di Gereja Roman Katolik St. Vincent Ferrer, Upper East Side Manhattan, Bandar Raya New York, New York dan kemudian dikebumikan di Trump National Golf Club cemetery, Bedminster, New Jersey, Amerika Syarikat.

Rujukan

Pautan luar

Keluarga Trump
Ahli perniagaan Amerika Syarikat
Penulis Amerika Syarikat